**ՏԵՂԵԿԱՆՔ-ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ՎԵԴԻ ՀԱՄԱՅՆՔԻ ԱՎԱԳԱՆՈՒ «ՔԱՂԱՔԱՑԻԱԿԱՆ ՊԱՅՄԱՆԱԳԻՐ» ԽՄԲԱԿՑՈՒԹՅԱՆ ԱՆԴԱՄ ԱՐՍԵՆ ԿԱՐԱՊԵՏՅԱՆԻ՝ ԱՎԱԳԱՆՈՒ 2024 ԹՎԱԿԱՆԻ ՀԵՐԹԱԿԱՆ ՆՍՏԱՇՐՋԱՆԻ ՆԻՍՏԵՐԻՑ ԵՎ ՔՎԵԱՐԿՈՒԹՅՈՒՆՆԵՐԻՑ ԲԱՑԱԿԱՅԵԼՈՒ ՄԱՍԻՆ» ՎԵԴԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Թիվ 13 Ընտրատարածքային ընտրական հանձնաժողովի 07.04.2022 թվականի N 14 Արձանագրությամբ ՀՀ Արարատի մարզի Վեդի համայնքի ավագանու 27.03.2022 թվականի ընտրությունների արդյունքներով «Քաղաքացիական պայմանագիր» կուսակցության ընտրական ցուցակից ընտրված ավագանու անդամի մանդատը տրվել է Արսեն Կարապետյանին:

Վեդու համայնքապետարանի աշխատակազմի քարտուղարի կողմից տրված 09.01.2025թ-ի գրության համաձայն՝ Վեդի համայնքի ավագանու անդամ Արսեն Կարապետյանը մանդատը ստանալու օրվանից հետո 2024 թվականի 2-րդ նստաշրջանի ընթացքում չի մասնակցել ս/թ-ի սեպտեմբերի 11-ին, հոկտեմբերի 9-ին, նոյեմբերի 6-ին, նոյեմբերի 27-ին, դեկտեմբերի 25-ին գումարված համայնքի ավագանու հերթական նիստերին:

20.01.2025 թվականի ստացվել է Արսեն Կարապետյանի պաշտպան, փաստաբան Հ.Վարդանյանի գրությունը, համաձայն որի վերջինս հայտնել է, որ ՀՀ Արարատի և Վայոց ձորի մարզերի ընդհանուր իրավասության դատարանի վարույթում քննվող թիվ ԱՎԴ1/0296/01/24 քրեական գործով Արսեն Կարապետյանը հանդիսանում է մեղադրյալ, վերջինիս նկատմամբ դատարանի՝ 14.08.2024 թվականին կայացված որոշմամբ որպես խափանման միջոց է ընտրվել կալանքը և նշված օրվանից մինչ օրս Արսեն Կարապետյանը պահվում է ՀՀ ԱՆ «Նուբարաշեն» քրեակատարողական հիմնարկում:

ՀՀ քրեական դատավարության օրենսգրքի 17-րդ հոդվածի 1-ին մասի համաձայն՝ *Հանցագործության համար մեղադրվողը համարվում է անմեղ, քանի դեռ նրա մեղավորությունն ապացուցված չէ սույն օրենսգրքով սահմանված կարգով՝ դատարանի՝ օրինական ուժի մեջ մտած դատավճռով:*

Արսեն Կարապետյանը «Ինտերնետով հրապարակային և անհատական ծանուցման մասին» ՀՀ օրենքով սահմանված կարգով ծանուցվել է իր բացակայությունների հարցի վերաբերյալ վարչական լսման օրվա և վայրի մասին:

Համաձայն «Տեղական ինքնակառավարման մասին» ՀՀ օրենքի 21-րդ հոդվածի 2-րդ մասի 1-ին կետի՝ համայնքի ավագանու անդամը պարտավոր է մասնակցել ավագանու նիստերին և քվեարկություններին:

Հաշվի առնելով վերոգրյալը, ղեկավարվելով Օրենքի 18-րդ հոդվածի 1-ին մասի 14-րդ կետով, առաջարկվում է Արսեն Կարապետյանի՝ 2024 թվականի 2-րդ նստաշրջանի ընթացքում ս/թ-ի սեպտեմբերի 11-ին, հոկտեմբերի 9-ին, նոյեմբերի 6-ին, նոյեմբերի 27-ին, դեկտեմբերի 25-ին գումարված համայնքի ավագանու հերթական նիստերից բացակայությունները համարել հարգելի:

**ՀԱՄԱՅՆՔԻ ՂԵԿԱՎԱՐ՝ ԳԱՐԻԿ ՍԱՐԳՍՅԱՆ**